En del af de ældre borgere føler sig ensomme. Morsø Kommune forsøger nu at bryde med de ældres ensomhed og isolation.

Med et nyt tiltag kaldes MOA - eller i fuld længde Mobilt Omsorgs - og Aktivitetsteam, forsøger Morsø Kommune at hjælpe ældre ud af ensomhed og isolation. MOA har i samarbejde med frivillige kræfter direkte kontakt til de ældre, uden den enkelte først skal igennem opfylde faste krav og visiteres for at komme i betragtning. Lige nu er MOA ved at afprøve forskellige modeller for omsorgs - og aktivitetstilbud for de ældre. Både på kommunens plejehjem og i folks eget hjem. - Vi skal nedbryde de barrierer, som gør at borgerne ender i isolation ved at gøre det nemt og enkelt for de ældre at få et socialt og rigt liv. Og her er afbureaukratisering en del af løsningen, siger Michael Dalsgaard, der er formand for Social og Sundhed i Morsø Kommune. Tiltaget henvender sig til alle ældre over 65 år, så alle er velkomne til at henvende sig til MOA. De omsorgs - og aktivitetstilbud, der udbydes afhænger af den enkelte borgers situation. For nogle vil det eksempelvis være gratis busture til naturen, mens andre vil have mere havn af individuelle cykelture på sofacykler. - Vi kan allerede nu se, at deltagernes fysiske, sociale og psykiske funktionsniveau er væsentligt forbedret, og vi er derfor bevidste om, at aktiviteterne både er forebyggende og med til at øge de ældres livskvalitet, siger Rikke Würtz, som er Social og Sundhedschef i Morsø Kommune.